വീടിന്റെ വാതില് തകര്ത്ത് പണം കവര്ന്നു കിളിമാനൂര്: വീടിന്റെ വാതില് തകര്ത്ത് അലമാരയില് സൂക്ഷിച്ചിരുന്ന പണം കവര്ന്നു. കിളിമാനൂര് പാപ്പാല ചാക്കുടി നവനീത് ഭവനില് വിനീതിന്റെ വീട്ടിലാണ് ചൊവ്വാഴ്ച പുലര്ച്ചെ കവര്ച്ച നടന്നത്. പാപ്പാലയില് ഓട്ടോ ഡ്രൈവറായ വിനീതും കുടുംബവും ബന്ധുവീട്ടില് പോയിരുന്നു. അയല് വീട്ടില് നിന്ന് എടുത്ത മണ്വെട്ടി കൊണ്ട് വാതിലിന്റെ കുറ്റി തകര്ത്താണ് അകത്ത് കടന്നത്. വീട്ടിനുള്ളിലെ അലമാരയില് നിന്നാണ് 3750 രൂപ കവര്ന്നത്. അലമാര ,മേശ എന്നിവ തുറന്ന് വാരി വലിച്ചിട്ട് പരിശോധിച്ച നിലയിലായിരുന്നു. ഫ്രിഡ്ജിലുണ്ടായിരുന്ന പഴങ്ങളും കഴിച്ചിട്ടാണ് മോഷ്ടാവ് മടങ്ങിയത്. സമീപത്തെ വീട്ടിലെ നിരീക്ഷണ കാമറയില് നിന്ന് മോഷ്ടാവിന്റെതെന്ന് സംശയിക്കുന്ന ദൃശ്യങ്ങള് ലഭിച്ചിട്ടുണ്ട്.പുലര്ച്ച 3.30 ഓടെ ഒരാള് വന്ന് നിരീക്ഷണ ക്യാമറയിലേക്ക് ടോര്ച്ച് അടിച്ച ശേഷം മടങ്ങുകയും അല്പസമയത്തിന് ശേഷം നടന്നു പോകുന്നതും കാണുന്നുണ്ട്.പരാതിയെ തുടര്ന്ന് കിളിമാനൂര് പൊലീസ് കേസെടുത്ത് അന്വേഷണം ആരംഭിച്ചു.